KOMISIJOS REGLAMENTAS (EB) Nr. 1497/2005
2005 m. rugsėjo 15 d.
pataisantis Tarybos ir Komisijos sprendimą 2005/430/EB, Euratomas dėl Papildomo protokolo prie Europos susitarimo, įsteigiančio Europos Bendrijų bei jų valstybių narių ir Bulgarijos Respublikos asociaciją, sudarymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. balandžio 18 d. Tarybos ir Komisijos sprendimą 2005/430/EB, Euratomas dėl Papildomo protokolo prie Europos susitarimo, įsteigiančio Europos Bendrijų bei jų valstybių narių ir Bulgarijos Respublikos asociaciją, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą, sudarymo (1), ypač į jo 3 straipsnio 1 dalį,
kadangi:
(1)
Sprendimo 2005/430/EB, Euratomo priede nurodyti Europos Sąjungos tarifinių kvotų Bulgarijos kilmės produktams eilės numeriai.
(2)
Dėl minėtame priede neteisingai nurodyto už 09.5100 mažesnio eilės numerio, priskirto KN kodais 1701 ir 1702 klasifikuojamoms prekėms, Komisija negali administruoti tų tarifinių kvotų pagal 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2), 308a, 308b ir 308c straipsnius.
(3)
Sprendimas 2005/430/EB, Euratomas turi būti atitinkamai pataisytas.
(4)
Atsižvelgiant į tai, kad metiniai lengvatų taikymo laikotarpiai prasideda liepos 1 d., reikėtų, kad šis reglamentas būtų taikomas nuo 2005 m. liepos 1 d.
(5)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Sprendimo 2005/430/EB, Euratomo priede eilutė, kurioje nurodytas eilės numeris 09.4785, keičiama taip:
„Eilės Nr.
KN kodas
Prekių pavadinimas
09.5902
1701
Cukrus
1702
Kiti cukrūs“
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 15 d.